OBRAZLOŽENJE FINANCIJSKOG PLANA ZA 2013.GODINU TE PROJEKCIJA ZA 2014. I 2015.

1. Sažetak djelokruga rada

U Osnovnu školu Hrvatski sokol Podgajci Podravski polaze učenici iz sljedećih sela: Bočkinaca, Črnkovaca, Podgajaca Podravskih i Svetog Đurđa – ukupno 192 učenika u 14 razrednih odijela.

Osnovna škola Hrvatski sokol Podgajci Podravski ima jednu područnu školu u Črnkovcima u koju idu učenici iz Bočkinaca i Črnkovaca, ukupno 34 učenika u 4 čista odijeljenja od 1.-4. razreda.

U matičnoj školi razrednu nastavu pohađaju učenici iz Podgajaca Podravskih i Svetoga Đurđa ukupno 53 učenika.

Predmetna nastava, redovna, izborna, dodatna i dopunska se izvodi u dopodnevnoj smjeni, a razredna nastava se izvodi u dvije smjene, pet dana u tjednu. Nastava se izvodi prema nastavnim planovima i programima, koje je donijelo Ministarstvo znanosti, obrazovanja i športa, prema Godišnjem planu i programu OŠ Hrvatski sokol, te Školskom kurikulumu za 2012/2013.godinu.

Planira se u 2012/2014. upisati 13 tj. 12 razrednih odijela.

Školska zgrada matične škole izgrađena je 1999. a zgrada područne škole u Črnkovcima 30-tih godina 20.st

1. Obrazloženje programa rada OŠ Hrvatski sokol Podgajci Podravski

Zadatak i cilj osnovne škole Hrvatski sokol je kvalitetno obrazovanje i odgoj što se ostvaruje :

-uključivanjem učenika u slobodne aktivnosti u kojima se potiče izražavanje kreativnosti, talenata i sposobnosti učenika, natjecanjima, priredbama, suradnjom s lokalnim društvenim organizacijama, priredbama, manifestacijama;

-organiziranjem zajedničkih aktivnosti učenika i nastavnika tijekom izvannastavnih aktivnosti, školske projekte, upoznavanje kulturne i duhovne baštine;

-poticanjem razvoja pozitivnih vrijednosti i natjecateljskog duha kroz pohvale i nagrade najuspješnijim pojedincima i grupama;

-stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu.

3. Zakonske i druge podloge na kojima se zasniva program rada škole

- Zakon o odgoju i obrazovanju, NN, br.87/08., 86/09., 92/10., 90/11

- Zakon o ustanovama, NN, br. 76/93., 29/97., 47/99., 35/08

- Zakon o proračunu (NN, br. 87/08.), Pravilnik o proračunskim klasifikacijama (NN, 26/10.) i Pravilnik o proračunskom računovodstvu i računskom planu (NN, br. 114/10. i 31/11)

- Upute za izradu proračuna lokalne i (regionalne) samouprve za razdoblje 2012.-2014. iz rujna 2011. i dopis Upravnog odjela za prosvjetu, kulturu, šport i tehničku kulturu, Klasa4000-006 /11-01/50, Urbroj:2158/1-01-08-01/1-11-1

-Godišnji plan i program OŠ Hrvatski sokol

-Školski kurikulum

1. Usklađenost ciljeva, strategije i programa s dokumentima dugoročnog razvoja

OŠ Hrvatski sokol ne donosi strateške, već godišnje operativne planove (godišnji plan i program rada i školski kurikulum) prema planu i programu koje je donijelo Ministarstvo znanosti obrazovanja i športa. Vertikala usklađivanja ciljeva i programa MZOŠ-jedinice lokalne (regionalne) samouprave školske ustanove još nije provedeno.

Također planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, na primjer pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

5. Ishodište i pokazatelji na kojima se zasnivaju izračuni i ocjene potrebnim sredstava za provođenje programa

Izvori sredstava za financiranje rada OŠ Hrvatski sokol su:

* OPĆI PRIHODI I PRIMITCI, skupina 671, državni proračun (Ministarstvo znanosti, obrazovanja i športa) za financiranje rashoda za zaposlene;
* OPĆI PRIHODI I PRIMITCI, skupina 671, lokalni proračun (Osječko-baranjska županija) za materijalne i financijske troškove poslovanja te održavanje i obnovu nefinancijske imovine;
* VLASTITI PRIHODI od iznajmljivanja prostora, skupina 661, za provedbu dodatnih aktivnosti škole prema Planu i programu rada te obnovu nefinancijske imovine;
* PRIHODI PO POSEBNIM PROPISIMA sastoje se od prihoda za sufinanciranja školske kuhinje, osiguranje učenika, uplate roditelja za provedbu dodatnih programa rada (izleta, ekskurzija, škole u prirodi, kazališne i kino predstave ...)
* DONACIJE – strogo namjenska sredstva za održavanje i poboljšanje učeničkog standarda.
* POMOĆI od općine Donji Miholjac, Črnkovci, Crvenog križa

Indeksi rasta koje smo dužni primijeniti u planiranju rashoda koji se planiraju prema minimalnom standardu te rashoda za zaposlene (Upute za izradu proračuna 2012.-2014. godine) su sljedeći:



PRIHODI IZ DRŽAVNOG PRORAČUNA

Prihodi nisu planirani isključivo u skladu s propisanim indeksom rasta za tu vrstu rashoda, jer je bilo potrebno uzeti u obzir povećanje izdataka zbog povećanja dodataka na staž (0,5% po godini staža), što je uključeno u indeks, te dodataka na plaću prema Sporazumu o dodacima na plaću u obrazovanju i znanosti od 25. Studenog 2006. godine. Također, upišemo li razred manje, doći će do smanjenja izdataka za redovni rad.

Ostali troškovi za zaposlene: izdaci za regres, božićnicu, dar za djecu planirani su na osnovi sadašnjeg stanja, cca 108.000,00 godišnje. Statistički, svake godine imamo i izdatke za pet pomoći za bolovanja duža od 3 mjeseca i smrt u obitelji u godini ( cca 18.500,00 kn godišnje). Također, trošak za isplatu jubilarnih nagrada ovisi o broju zaposlenih koji navrše broj godina rada potrebnih za ugovorenu isplatu, što varira od 12.000,00 do 18.000,00 kn po godini. Na povećanje troškova prijevoza najviše utječu zamjene za bolovanja te u 2012. i narednim godinama povratak s roditeljskog dopusta utjecat će na povećanje troškova prijevoza. Brojčani pokazatelji su u tablicama Prava po kolektivnom ugovoru i Predviđeni prihodi od MZOŠ-a za zaposlene koji se nalaze kao radni listovi u mapi Financijski plan 2012.-14. Županija (tablice u privitku).

PRIHODI OD ŽUPANIJE

Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz Uputa za izradu proračuna što znači kako smo primijenili zadane indekse.

Od tako dobivenih vrijednosti prihoda prvo smo predvidjeli namjenske rashode koji se planiraju na osnovi potrošnje tekuće godine, tj. troškove energije, rashod za zdravstveni pregled zaposlenika, prijevoz učenika, usluge tekućeg i investicijskog održavanja građevinskih objekata, postrojenja i opreme, komunalne naknade i pedagošku dokumentaciju.

Rashode za tekuće i investicijsko održavanje planirali smo u manjem iznosu, nego što očekujemo ostvariti prema broju učenika, broju odjeljenja i za zgradu jer i nadalje planiramo sve radove, osim onih za koje je potrebno ovlaštenje, izvoditi sami i time što više sredstava uštedjeti za opće troškove.

U rashodima iz kategorije općih troškova prvo smo planirali obvezne rashode za komunalne usluge (voda, odvoz smeća, dezinsekcija i deratizacija…), rashode za telefon, bankarske usluge i usluge platnog prometa te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole.

Vlastite prihode čine prihodi od iznajmljivanja prostora, prihodi od zakupa zemljišta, prihodi od prodaje stana nad kojim je postojalo stanarsko pravo i prihodi od prodaje starog papira. Prihodi će se koristiti prvenstveno za osiguranje odvijanja redovnog poslovanja, ako se isto neće moći osigurati minimalnim standardom, te za financiranje aktivnosti iz Programa rada škole.

Namjenski prihodi od sufinanciranja obuhvaćaju prihode za sufinanciranje cijene školske kuhinje, osiguranje učenika, izleta, ekskurzija, posjeta kazališnih i kino predstava.

Sredstva donacije utrošit će se isključivo za planirane namjene: materijal i opremu za povećanje učeničkog standarda.

Ravnatelj:

Dubravka Stanić

\_\_\_\_\_\_\_\_\_\_\_\_\_\_\_\_\_